આમ તો મોટાભાગનાં વૈજ્ઞાનિકો કે સંશોધકો ચોક્કસ દિશામાં કામ કરતા હોય છે તેમનો ઉદ્દેશ્ય એવા સંશોધનનો હોય છે જે આ પહેલા કોઇ દ્વારા કરાયું ન હોય તેના કારણે તેઓ પોતાની શોધ અંગે બહુ સ્પષ્ટ હોય છે અને આ પ્રકારનાં સંશોધનોએ દુનિયાને પરિવર્તિત કરવામાં મહત્વપુર્ણ ભૂમિકા ભજવી છે પણ ક્યારેક એવું પણ બનતું હોય છે કે સંશોધકો શોધ કંઇ ઓર કરતા હોય છે પણ શોધ કંઇક ભળતી વસ્તુની જ થઇ જતી હોય છે અને આ વસ્તુઓ ક્રાંતિકારી સાબિત થતી હોય છે અહી એવા જ કેટલાક અકસ્માતે થયેલા સંશોધનોની વાત છે જેમણે ક્રાંતિકારી પરિવર્તન આણવામાં મહત્વની ભૂમિકા ભજવી છે.